Xuntanza aberta contra a eucaliptización do país | defendeomorrazo\n← Roteiro pola protección dos montes do Hío\nXestión dos montes e eucaliptización nos montes da comarca do Morrazo →\nMarzo 7, 2017 · 10:07 am\nOs colectivos ecoloxistas Erva e Luita Verde convocan para este sábado, 11 de marzo, unha xuntanza en Moaña para falar da eucaliptización do noso país e ver a posibilidade de xuntar forzas e organizar a nivel galego unha resposta contra esta barbarie para o noso medio.\nA xuntanza comezará ás 10:30 na Casa da Cultura Daniel Castelao (Quintela) en Moaña. (Aquí)\nDeixamos aquí o manifesto co que se realiza esta convocatoria.\nContra a eucaliptización do país.\nSomos conscientes de que nos últimos anos na nosa terra o avance da superficie ocupada polo eucalipto foi imparábel. En muitos casos, foi posíbel a costa da transformación de prados gandeiros, da corta de masas de árbores autóctonas ou da substitución de parcelas de monte que estaban con piñeiros. Na actualidade, un novo uso do eucalipto ameaza a biodiversidade, a paisaxe, a cultura e mesmo a economía rurais, e é o seu potencial uso como especie fornecedora de materia prima para centrais de biomasa.\nA eucaliptización da nosa terra non é un proceso novo. É o resultado dunha alianza entre un lobby, o promovido pola empresa ENCE, e as autoridades responsábeis que levan a política de monte nos sucesivos governos do PP na Xunta. Como resultado desa alianza, amplas superficies das comarcas do interior, mesmo á beira da capital do país seguindo o Camiño de Santiago, están sendo arrasadas por plantíos de eucalipto. Nin rastro queda das nosas árbores, desaloxadas sen contemplación e, con elas, tamén a paisaxe tradicional galega. Pola contra, masas puras ou mixtas de eucaliptos multiplícanse desordenadamente por grande parte do territorio galego, dende o interior ata a costa, que se encontra desprotexido ante esta invasión, incluso en áreas da Rede Natura, un conxunto de espazos que apenas supón o 13% da superfície do país.\nUn proceso, pois, que ameaza non só as nosas fragas, carballeiras, hábitats de interese e espazos naturais de grande valor. O desleixo é tal que ata os sectores produtivos básicos para a pervivéncia do noso medio rural están en perigo. Mais sabemos que o PP debe aprobar un novo instrumento de planificación forestal e distintas normas de protección da paisaxe. E abordar, tamén, unha mudanza na xestión dos espazos protexidos.\nAgora, despois de décadas de desordenación forestal e de desprotección ambiental, é o momento de pór na axenda social, comunicativa e política un problema que ten graves consecuencias para o noso mundo rural, a súa economía, cultura, paisaxe e biodiversidade. Por iso, convocamos unha asemblea para:\n1.- debater e contrastar as posibilidades de organizarmos a nivel de país unha resposta a curto prazo contra a eucaliptización da nosa terra, envolvendo nesta a cantas organizacións, colectivos e persoas sintan a necesidade de pór na axenda unha outra visión dos nosos montes e as nosas árbores.\n2.- sondear entre as persoas e colectivos interesados a posibilidade de dotármonos dunha asociación específica orientada a reivindicar o valor das nosas árbores, dos nosos bosques e desa outra visión dos montes, con capacidade para a intervención social, xurídica e técnica.\nComo paso previo ao obxectivo da socialización destas ideas a nivel nacional, iniciamos este debate no ámbito do tecido asociativo, organizacións e persoas do suroeste do país.\nSÁBADO DIA 11 ÁS 10:30\nCASA DA CULTURA DANIEL CASTELAO (QUINTELA), MOAÑA\nASEMBLEA PARA COLECTIVOS E ASOCIACIÓNS DO SUROESTE DO PAÍS\nPOR UNHA XESTIÓN RACIONAL DOS NOSOS MONTES QUE RESPEITE A PAISAXE E A BIODIVERSIDADE


'Tenis paira dous'\nVinte anosdespois dos bombardeos nucleares de Hiroshima e Nagasaki ecoa ‘crisedos mísiles‘ nas portadas dos xornais, opúblico americano da era Kennedy estaba morto de medo.Todo o tecnolóxico e o nuclear fascináballes e aterrorizabaa partes iguais, como demostra a literatura da época,especialmente as revistas e películas de ciencia ficción.\nPor este motivo, moitoslaboratorios ofrecían xornadas de portas abertas coaesperanza de que os visitantes se congraciaran coa tecnoloxíaque, despois de todo, saía dos seus petos. WillyHiginbotham, antigo enxeñeiro físico do proxectoManhattan, ideou un entretemento que atraese, relaxasee entretivese ás visitas en Laboratorios Nacionais deBrookhaven, en LongIsland; un xogo de tenis interactivo: ‘Tennisfor Two’.\n‘Tenispaira dous’ estaba baseado nun programa de cálculo detraxectorias utilizado polo exercito americano. A pantalla eracircular porque Higinbotham conectara o computador a unosciloscopio. A diferenza de Pong, mostraba a pista desde o ladodo xogador (como no tenis de verdade) e non desde arriba. Una ‘T’investida facía as veces de pista e de rede, cun puntiño deluz como pelota manipulado por uns ‘joysticks’similares aos das máquinas de ‘pinball’.\n‘Tenispaira dous’ fíxose rapidamente popular entre osvisitantes de Long Island, pero foi desmantelado ao cabo de dous anose as súas partes redistribuídas paira outros mesteres. A maquinaria erademasiado cara paira dedicala ao tenis de mesa. Aínda que Higinbotham nonpatentou o seu pequeno proxecto, hoxe considéraselle opredecesor do videoxogo tal e como o coñecemos. E ‘Tennis pairadous’, o pai do videoxogo xogo máis importante de todosos tempos: Pong.\nIr á páxina seguinte: PDP-1 e 'Spacewar!' »


Troita con salsa de améndoas | Me gusta ir al super\nTroita con salsa de améndoas\n20 g Améndoa torrada\n35 g Cebola\n78 g Troita\nPor unha parte, preparar a salsa de améndoas tras fritir a cebola cuns cachiños de xamón curado (todo isto moi picadiño) e coa améndoa relada en láminas. Cando se empecen a dourar as améndoas, engadir un chorro xeneroso de viño branco. Por outra parte, salgar ben as troitas, engadirlles un chorriño de zume de limón, dispoñelas na bandexa do forno engraxada e cubrilas coa salsa anterior. Finalmente, asar o conxunto ata que as troitas estean ben douradas.\nEsta forma de preparar a troita, acompañada dunha salsa de améndoas, é habitual en Francia. A troita é un peixe azul polo que é moi cardiosaudable. Posúe un sabor suave e gran versatilidade na cociña cun baixo contido en graxa. Por outra parte, as améndoas danlle fibra ao prato que estimula os movementos intestinais e dan sensación de saciedade. Ademais teñen efecto antioxidante polo seu gran contido en vitamina E. As améndoas son fonte de proteínas e de ferro, que axuda a previr a anemia e, ademais, fan que sexan moi axeitadas para incluír en dietas vexetarianas.


A clase das tartarugas: septiembre 2011\nPublicado por MARÍA en 8:09 3 comentarios:\nOla familias! estos días estrenamos blog, curso e promoción. Neste blog, ó igual q o anterior ( A Clase dos cabaliños , da promoción 2008-2011), veredes os cativos ó longo de tres anos.\nPolo pronto, estamos inmersos no período de adaptación, e onte, que foi o primeiro día que viñemos todos xuntos tivemos unha reñida votación: a da mascota da clase. Así que sin máis dilación, preséntovos as primeiras imaxes da CLASE DAS TARTARUGAS!!\nSi clicades nas imaxes, poderedes velas en grande. E por suposto, pídovos a todos que participedes comentando calquera cousiña.


Feijóo esixe a Sánchez "rectificar" tras a "contundente" protesta\nPídelle e que lle "faga caso" a González e Guerra // O presidente da Xunta asegura que "non pode estar calado" ante unha "mesa de negociación" na que se falan "cousas que afectan a Galicia"\nFeijóo con Casado na manifestación do domingo - FOTO: Blog de Celso Delgado\nO presidente da Xunta, Alberto Núñez Feijóo, esixiu este domingo ao xefe do Executivo, Pedro Sánchez, que "rectifique" a súa política con Cataluña tras a "contundente" protesta na madrileña Praza de Colón e que permita aos cidadáns que se pronuncien nas urnas. Ademais, afirmou que o presidente do Goberno debería "facer caso" aos veteranos socialistas Felipe González e Alfonso Guerra.\nFeijóo, que acompañou a Pablo Casado nesta convocatoria xunto a outros 'baróns' territoriais do PP', indicou que agora Pedro Sánchez non pode sentar "negociar" cos independentistas, que "non queren negociar senón impor". Ademais, avisou que o Goberno "non pode saírse da Constitución", na que "non está a autodeterminación".\nDespois de que o Goberno dese por roto o diálogo cos independentistas o venres, o presidente da Xunta indicou que agora hai que ver que di o Executivo este luns, tras a multitudinaria concentración de Madrid que impulsaron PP e Cs.\n"O importante é non xogar con lume e non dar a sensación de que un Goberno autonómico está ao mesmo nivel que o Goberno da nación e non cuestionar a unidade do noso país nin saírse das canles constitucionais. Iso non o fixo ningún presidente do Goberno de España", advertiu.\nPreguntado polas críticas que recibiu desde a oposición de Galicia por adiantar o termo da súa viaxe institucional a Estados Unidos para poder acudir á protesta, Feijóo replicou que é "o representante ordinario do Estado en Galicia porque os galegos así o pediron e así o votaron".\nConcluíu que non só se mobilizaron estes días membros do PP senón tamén "dirixentes do PSOE, moita xente do que se denomina esquerda e moita xente do resto de espectro político" para dicirlle ao presidente do Goberno "que non ten competencia para negociar a soberanía".


Santiago sube tres postos no ranking do Observatorio da Cultura da Fundación Contemporánea\nSantiago ocupa o posto número 12 no ranking de cidades do Estado do Observatorio da Cultura 2018, que realiza a Fundación Contemporánea. Deste xeito, Compostela mellora tres postos con respecto ao informe de 2017 e é a primeira cidade galega da lista, tres chanzos por riba da Coruña.\nVisita do luthier portugués Pedro Gomes á Escola Municipal de Música\nA Escola Municipal de Música recibiu este mércores a visita do luthier portugués Pedro Gomes Pinhal, que tivo unha conversa cos alumnos e alumnas do centro sobre o arco nos instrumentos de corda. Nela, tratou aspectos como a construción dos arcos, os procedementos para a súa reparación e o seu mantemento, así como os materiais e o instrumental empregados no seu traballo.\nComezan as obras de mellora da seguridade viaria na estrada que une Santa Lucía e Vedra\nO alcalde, Martiño Noriega, participou hoxe na visita as obras que a Deputación da Coruña vai desenvolver na estrada provincial que une o lugar de Santa Lucía, na parroquia do Eixo, co Concello de Vedra. Trátase dunha actuación longamente demandada polo Goberno local, que permitirá acondicionar beirarrúas nun tramo moi poboado do viario.\nCen mulleres melloran a súa cualificación profesional grazas ao programa de emprego "Santiago E-Com"\nA concelleira de Igualdade, Desenvolvemento Económico e Turismo, Marta Lois, visitou hoxe no Cersia o programa integrado de emprego Santiago E-Com, que se está a desenvolver ata o mes de outubro con 100 mulleres do municipio. Está dirixido á mellora da ocupabilidade e á inserción laboral a través do desenvolvemento dun itinerario que conterá distintas accións.


Éstes escándalos de neglixencia con resultado de morte nas residencias de maiores DomusVi de Cangas, Vigo e Santiago son unha total traxedia. O Presidente da Xunta de Galicia, Alberto Núñez Feijoo, e o seu Conselleiro de Sanidade, Jesús Vázquez Almuiña, son os máximos responsables directos da xestión do maior desastre de mortes e corrupción do sistema sanitario galego. A cadea de residencias privadas, pero baixo paraugas público, DomusVi, pertence aos fondos de inversión ICG e SRS que son vehículo de inversión de Yves Journel, unha das maiores fortunas de Franza. Este desastre lonxe de rematar continúa con novos horrores, cada unha das noticias que destacamos en "Máis información" constitúen feitos de gravísima neglixencia.\nAlomenos DomusVi Santiago foi construida con cartos públicos durante goberno bipartito (PSOE-BNG) baixo o Vicepresidente Anxo Quintana e posteriormente foi privatizada sendo presidente Núñez Feijoo a esta sociedade, DomusVi, propiedade de fondos de inversión franceses e británicos.\nMáis información recente sobre as residencias DomusVi en Galiza:\nDomusVi Cangas agacha as mascarillas aos seus anciáns durante unha desinfección do exército


CP-004 Comunicación Previa para Obras Menores Exentas de Licenza. Trámites. Concello de Vigo\nMediante a comunicación previa as persoas interesadas poñen en coñecemento da administración Pública competente os seus datos identificativos e demais requisitos esixibles para o exercicio dun dereito ou inicio dunha actividade, consonte co establecido no artigo 70.1 da lei 30/1992, de 23 de novembro, de réxime xurídico das Administracións Públicas e do Procedemento Administrativo Común.\nRelación de obras menores suxeitas ao réxime de comunicación previa\n1. Mantemento de partes non edificables de parcelas e solares:\n1a. Limpeza e desbroce interior de parcelas e solares, sen movementos de terras nin tala de arboredo.\n1b. Reparación de peches de parcelas sen afeccións estruturais.\n2. Mantemento de fachadas dos edificios:\n2a. Reparación e substitucións de elementos auxiliares da cuberta ( canalóns, baixantes e varandas)\n2b. Limpeza e pintado de fachadas.\n2c. Cambio de carpintería exterior, persianas, varandas ou similares.\n3. Mantemento de cubertas dos edificios:\n3a. Substitución puntual de material de cubertas ou terrazas.\n4. Mantemento e actualizacións das instalacións dos edificios:\n4a. Substitucións de instalacións privativas de vivenda ou local ( auga, gas, electricidade, desagüe ou similar)\n4b. Novas instalacións non encastradas en elementos estruturais ( vigas, pilares, paredes mestras, etc.)\n4c. Mantemento de instalacións comúns do edificio ( ascensor, caldeiras, etc.)\n5. Mantemento dos acabados interiores dos edificios:\n5a. En paredes, solos e falsos teitos.\n5b. Reformas en cociñas ou baños que non modifiquen as divisións interiores.\nO resto das obras menores nas que é necesario achegar documentación técnica tramitaranse tamén polo procedemento de comunicación previa descrito para obras maiores, peches e rótulos.\nPremendo no botón "Tramitar por Internet" pode realizar o pago da autoliquidación online e enviar a documentación requirida de forma telemática. Desta maneira a solicitude resultante e a documentación requirida quedará rexistrada de forma automática no Rexistro da Xerencia de Urbanismo sen que teña que realizar ningún trámite de forma presencial.\nImportante: Non poderá completar a solicitude se non achega toda a documentación requirida. Teña preparada devandita documentación en formato dixital para achegala no momento en que se lle pida.\nDebe cubrir o formulario web, nesta páxina, ou solicitar o impreso na Xerencia de Urbanismo, e presentar o impreso de solicitude/autoliquidación resultante nas entidades bancarias colaboradoras para facer o pagamento.\nUnha vez feito o pago, presente o impreso, xunto coa documentación requirida, no Rexistro da Xerencia de Urbanismo de Vigo.\nSolicitude de comunicación previa de obras menores No caso de facer a solicitude neste impreso e non a través do formulario web, deberá solicitar o impreso de autoliquidación no Rexistro da Xerencia de Urbanismo para facer o pagamento correspondente.\nPlano de situación e localización\na escala mínima 1:2000 e 1:500 respectivamente. Admítese en substitución, a Consulta Descritiva e Gráfica de Datos Catastrais do ben inmoble. https://www1.sedecatastro.gob.es/CYCBienInmueble/OVCBusqueda.aspx\nda obra ou actuación a realizar.\nda fachada da edificación e da zona da obra.\nAutorizacións e informes sectoriais que sexan preceptivos\n(copia). Xunto coa manifestación expresa de que conta con todos os necesarios para o inicio da actividade.\ndo cumprimento das condicións estéticas, que deberá conter a seguinte documentación: 1. No caso de actuacións dentro do ámbito do PEPRI Casco Vello: Xustificarase o cumprimento do artigo 3.6 da Normativa Urbanística do PEPRI do Casco Vello de Vigo no que se indican as condicións estéticas das edificacións (aprobación definitiva 12.04.07-DOG 6.06.07). 2. No caso de actuacións dentro do ámbito do PEPRI de Bouzas: Xustificarase o cumprimento do capítulo VII: Regulación das condicións estéticas (artigo 50 e seguintes) da Normativa Urbanística do PEPRI de Bouzas (aprobación definitiva 30.09.02-BOP 11.11.02). 3. No caso de actuacións en zona de ordenanza 2: Indicaranse os acabados (materiais, cor e texturas) que se axustarán ó regulado no artigo 8.2 Normas estéticas e de composición das normas urbanísticas do Plan especial de edificios, conxuntos e elementos a conservar, PEEC (aprobación definitiva 25.10.90-BOP 17.01.91). 4. Presentaranse fotografías da fachada e o entorno da edificación, e se se actúa sobre as fachadas incluirase un plano de alzado co estado actual e reformado. Xustificarase a integración dos materiais propostos na fachada existente.\nNos casos de obras en fachadas que necesitan andamios\nCertificado de técnico/a competente\nno que se indique que a colocación dos andamios se fai baixo a súa dirección e que reuniran as debidas condicións de seguridade unha vez instalado.\nNo caso de presentar documentación técnica


O PP de Coles pide a retirada da orde do día do pleno da aprobación do PXOM por falta de transparencia na información do expediente - Partido Popular de Ourense\nO PP de Coles pide a retirada da orde do día do pleno da aprobación do PXOM por falta de transparencia na información do expediente\nppou - 28-Xuño-2017 - 16:09:06\n• O portavoz popular, Luis Antonio Iglesias, denuncia a carencia de tempo “para o exhaustivo estudo dun asunto que require un profundo debate, sobre todo cando foron rexeitadas o 90 % das alegacións presentadas”.\nOurense, 28 de xuño de 2017.- O grupo municipal do Partido Popular de Coles presentou esta mañá un escrito no rexistro municipal no que solicita a retirada da orde do día do pleno ordinario previsto para o venres, día 30, do punto relativo á aprobación provisional do PXOM, “por falta de transparencia, información e tempo para o estudo exhaustivo da documentación”, manifestou o portavoz popular, Luis Antonio Iglesias Fernández.\nO representante do PP explicou que a mediados do pasado maio o DOG publicou unha resolución sobre a memoria ambiental do PXOM de Coles, documento ao que se presentaran 700 alegacións. Delas, a resolución só aceptou o 7 % (51), estimando parcialmente outras 40 e rexeitando as 609 restantes.\nDiante do elevado número de alegacións desestimadas, o grupo popular solicitou o 12 de xuño o “acceso e vista” ao expediente do PXOM “sin que fose atendida a nosa petición”, denunciou Iglesias. O martes a última hora, engadiu, “recibimos a orde do día do pleno e hoxe personámonos nas dependencias municipais para ver a documentación, que só nos foi facilitada a última hora”.\nEsta actitude, criticou o portavoz do PP, “pon de manifesto a total falta de transparencia na tramitación do plan, que foi aprobado inicialmente hai cinco anos (novembro de 2012), e agora veñen as présas para a aprobación provisional sen analizar por que foron rexeitadas case que 90 % das alegacións”.\nUn asunto desta importancia, advertiu Luis Antonio Iglesias, “é merecente dun exhaustivo estudo e dun debate máis profundo, tal e como se fixo coa aprobación inicial, para á que se convocou un pleno extraordinario”.


A Xunta autoriza o inicio da tramitación da Estratexia galega de economía circular 2019-2030 para converter a nosa comunidade nun referente no proceso de cambio do modelo actual de consumo - presidente.gal\nA Xunta autoriza o inicio da tramitación da Estratexia galega de economía circular 2019-2030 para converter a nosa comunidade nun referente no proceso de cambio do modelo actual de consumo\nVídeo da intervención de Feijóo sobre a Estratexia de economía circular\nO titular do Goberno galego, durante a rolda de prensa do Consello\nFeijóo avanza tamén a posta en marcha do Ecobarrio na zona de Elviña da Coruña, un proxecto que se calcula que podería chegar a mobilizar arredor de 33 M€, mellorar a eficiencia enerxética nun 20%; reducir as emisións nun 15%; e crear 150 empregos\nA Estratexia, explica Feijóo, pretende previr o esgotamento dos recursos, pechar os ciclos da enerxía e dos materiais e facilitar o desenvolvemento sustentable\n“Apostamos por converter Galicia nun referente no proceso de cambio do modelo de consumo e así manter o valor dos produtos durante o maior tempo posible”, valora\nSantiago de Compostela, 1 de agosto de 2019.- O presidente da Xunta, Alberto Núñez Feijóo, anunciou o inicio da tramitación da Estratexia galega de economía circular 2019-2030 para converter a nosa Comunidade nun referente no proceso de cambio do modelo de consumo e, así mesmo, avanzou a posta en marcha do Ecobarrio na zona de Elviña da Coruña.\nCoa Estratexia Galega de economía circular 2019-2030, explicou na rolda de prensa tras a reunión do Consello, o Goberno galego pretende previr o esgotamento dos recursos, pechar os ciclos da enerxía e dos materiais e facilitar o desenvolvemento sustentable. A este respecto, o titular da Xunta precisou que, como punto de partida da Estratexia, a Administración autonómica tomou en consideración o Plan de Acción da Unión Europea, no que se recollen máis de 50 medidas.\n“A Xunta aposta por converter Galicia nun referente no proceso de cambio do modelo de consumo e así manter o valor dos produtos durante o maior tempo posible”, valorou. En concreto, o deseño desta Estratexia, concretou Feijóo, baséase en oito eixos de actuación.\nO primeiro dos eixos de actuación, explicou, é o Ecodeseño, que permitirá incrementar a eficiencia material e estender o ciclo de vida dun produto ou servizo. Entre os obxectivos deste apartado atópanse editar un catálogo galego de produtos e servizos ecodeseñados e incrementar o seu número; realizar ecoetiquetados producidos en Galicia ou ofrecidos por axentes económicos galegos; ou promover unha plataforma de avaliación e difusión en relación ao ecodeseño.\nPola súa banda, o segundo dos eixos é Actividades e modelos de servizo, que busca abrir novos modelos de negocio ou impulsar definitivamente a sustentabilidade na nosa sociedade. Ademais, fomentará a cultura da reparación ou o consumo de servizos en lugar de produtos, para o que se promoverá a formación en actividades de reparación de produtos susceptibles de prolongar a súa vida útil; se revisarán os contidos dos módulos de determinadas FP; se fomentará a cultura do uso comunitario de bens e servizos públicos; ou se impulsará a compra circular e verde.\nO terceiro dos eixos, explicou o presidente, é o da Educación e sensibilización, para conseguir que as dimensións económica e ambiental converxan na cuarta revolución tecnolóxica. En concreto, preténdense incluír os obxectivos da Estratexia na formación docente e nos currículos en todos os niveis educativos.\nA continuación, Feijóo sinalou que o cuarto eixo refírese á Industria eficiente, para o que é preciso un escenario normativo adaptado ao novo contexto que estimule a ecoloxía industrial. Así mesmo apóstase, por exemplo, por elaborar un plan de axudas para promover modelos de negocio circulares.\nA Produción de alimentos, o quinto eixo, ten o reto de xerar unha bioeconomía que sexa capaz de producir alimentos de máis calidade con menor impacto negativo sobre a contorna. Para conseguilo, argumentou, é preciso fomentar a valorización dos recursos pesqueiros, incentivar o tratamento dos residuos orgánicos in situ no sector primario; ou promover o tratamento dos xurros por biodixestores.\nO sexto eixo, referido ao Urbanismo, edificación e obra pública, aposta por asentamentos máis sustentables; por estratexias para a xestión social do espazo arquitectónico vacante ou abandonado; ou por poñer en valor materias primas de orixe galego. Así mesmo, deseñarase un programa para a localización, identificación e cuantificación do parque inmobiliario baleiro de Galicia.\nPor último, o sétimo e oitavo eixos son os de Xestión do ciclo de vida, por un lado, e Xestión de residuos, polo outro. O primeiro busca modernizar e substituír de forma paulatina as tubaxes; cuantificar as perdas de auga nas redes de sumidoiro e de abastecemento; implantar progresivamente sistemas de drenaxe urbano sustentable para reducir a presión sobre as depuradoras municipais; ou estudar a viabilidade de proxectos para a reutilización de augas residuais. Pola súa banda, a Xestión de residuos ten entre outros obxectivos promover a compostaxe individual, especialmente para zonas dispersas e vivendas unifamiliares, e a comunitaria.\nPor último, Feijóo subliñou que se calcula que para a consecución dos obxectivos da Estratexia de economía circular no período 2020-2030 é necesario mobilizar preto de 890 millóns de euros.\nEcobarrio da Coruña\nTamén no ámbito medioambiental, o titular do Goberno galego lembrou a reunión coa alcaldesa da Coruña deste mesmo luns, na que lle trasladou a intención da Xunta de desenvolver un Ecobarrio na zona de Elviña, que se converterá no segundo Ecobarrio de Galicia despois do que xa se está avanzando en Ourense.\nSó tres días despois da xuntanza coa alcaldesa, a Xunta avanza na posta en marcha do Ecobarrio da Coruña a través dun convenio de colaboración entre o Instituto Enerxético de Galicia (Inega) e o Instituto Tecnolóxico de Galicia (ITG). O obxectivo é que este último elabore a documentación técnica necesaria para levar a cabo a definición e o deseño das actuacións coas que se pretende converter a zona de Elviña nun exemplo de eficiencia enerxética.\nEn concreto, sinalou o presidente, espérase que o proxecto –que nunha primeira previsión calcúlase que podería chegar a mobilizar arredor de 33 M€– permita mellorar a eficiencia enerxética nun 20%; reducir as emisións de gases de efecto invernadoiro nun 15%; e crear 150 postos de traballo.\nEn concreto, a Xunta –a través do Inega- destina 300.000 euros a este convenio, que se executará en dúas anualidades (2019-2020) e, en virtude do cal, o ITG encargarase de realizar os estudos técnicos necesarios para desenvolver este proxecto integral.\nEn virtude do convenio, o centro tecnolóxico coruñés realizará diferentes auditorías e análises técnicas centradas: no consumo enerxético e de auga en edificacións públicas e privadas; na posta en marcha dunha rede de distribución de calor; na instalación de paneis solares fotovoltaicos; na rehabilitación de envolventes en edificios públicos e privados; na iluminación exterior e interior; na creación e mellora de espazos para a convivencia; na mobilidade sostible; así como a elaboración de pregos técnicos para a realización das diferentes licitacións.\n“Este segundo Ecobarrio de Galicia ten tres obxectivos: afondar no compromiso de que Galicia siga á vangarda das enerxías renovables, buscar todas as oportunidades que teñamos e impulsar un proxecto que pensamos que vai ser especialmente útil para o barrio elixido”, concluíu Feijóo sobre este tema.\nVídeo da intervención de Feijóo sobre o Ecobarrio da Coruña


Nacións Unidas debate a prohibición do uso do mercurio en medicamentos | Consumer\nNacións Unidas debate a prohibición do uso do mercurio en medicamentos\nMoitas vacinas inclúen na súa composición Timerosal, unha sustancia formada por un 49,6% de mercurio\nO novo tratado mundial sobre o mercurio que prepara Nacións Unidas podería prohibir a utilización de mercurio en medicamentos destinados a seres humanos e animais. Nas sesións preparatorias, os axentes puxeron de manifesto os importantes retos globais sobre a limitación do uso desta sustancia, que está presente en alimentos , pinturas, pesticidas e fármacos. Alertan da súa importante utilización na elaboración de vacinas, moitas das cales inclúen na súa composición Timerosal, unha sustancia formada por un 49,6% de mercurio.\nO uso do Timerosal está asociado con trastornos do desenvolvemento neurológico, cancro, defectos congénitos e abortos involuntarios e a súa aplicación en vacinas prexudica en maior medida a fetos e nenos recentemente nados. É por iso que desde algunhas organizacións como a Coalition for Mercury-free Drugs ínstase á eliminación deste compoñente, ao que consideran innecesario e perigoso.\nO pasado 22 de xullo, os expertos do Programa de Nacións Unidas para o Medio Ambiente (UNEP) publicaron unha versión revisada do tratado sobre o mercurio coas conclusións extraídas tras a sesión preparatoria celebrada en Chiba (Xapón) na que se recollen gran parte destes aspectos. A próxima rolda de negociacións terá lugar desde o próximo 31 de outubro ata o 4 de novembro en Nairobi (Kenia), onde se espera que se concreten as posicións futuras sobre esta sustancia para incluílas na futura norma vinculante sobre o uso do mercurio.\nalimentos pesticidas-gl pinturas-gl timerosal vacinas


Vieiros: Galiza Hoxe - Cosova independente: todo ben?\nDiversas reaccións dende diferentes ópticas para un feito histórico. Falamos con Carlos Taibo, Roberto Mansilla, Xosé Manuel Beiras e Dani Álvarez.\nFernando Arrizado - 19:20 18/02/2008\nCarlos Taibo: "Cómpre cuestionar a teoría dos que pensan que a autodeterminación dos pobos non é posíbel porque conculca as leis dos Estados"\nO profesor titular de Ciencia Política na Universidade Autónoma de Madrid, especializado entre outras cousas no conflito dos Balcáns, afirma que aínda que é certo que detrás da declaración de independencia de Cosova están os intereses de Estados Unidos, a secesión non se explica por si soa con este argumento. "EUA xa ten unha chea de países aliados na rexión, como Bulgaria, Romanía, Croacia, ... o que de verdade leva á independencia é o criterio dunha abraiante maioría", di.\nPreguntado pola posibilidade de que, tal e como apuntan algúns expertos, Cosova se converta ou ben nun membro próspero da UE ou ben nun enclave da delincuencia organizada, Taibo considera que se producirá unha mestura das dúas cousas. Porén, afirma, "non se pode analizar Cosova como un singularismo afastado do resto" de países da zona. "Tamén Serbia conta con mafias", sinala.\nAo respecto das similitudes que poidan existir entre o nacemento do novo estado e os movementos autodeterministas catalán, vasco e galego, Taibo matiza, en primeiro lugar, que o de Cosova é un "proceso de independencia tutelada; non houbo autodeterminación, xa que non houbo consulta popular". "Cataluña, Euskadi e Galiza coido que miran máis cara ao caso de Quebec-Canadá, que cara a Cosova, que é un modelo de desintegración violenta e de medidas represivas".\nNeste senso, salienta a declaración da voceira do goberno vasco ao respecto, quen afirmou que a independencia de Cosova supón unha "lección". Carlos Taibo considera "non demasiado afortunadas en parte" estas palabras, aínda que concorda no senso de que "cómpre cuestionar a teoría dos que pensan que autodeterminación dos pobos non é posíbel porque conculca as leis dos Estados, como ocorre, por poñer un exemplo, no caso de Israel e que impide a creación dun Estado palestino".\nXosé Manuel Beiras: "Se os pactos só valen cando lle convén á comunidade internacional, non sei porque non o podemos facer nós tamén"\nO secretario de Alternativas Programáticas do BNG e membro da súa Executiva Nacional, Xosé Manuel Beiras, amosase crítico coa postura da comunidade internacional -"se é que existe ese ente", ironiza-, por aceptar sen prexuízos a declaración unilateral de independencia cosovar, namentres que "aquí nin sequera se pode facer nin unha reforma estatutaria porque se rompe non sei que".\n"Se os pactos só valen cando lle convén á comunidade internacional, non sei porque non o podemos facer nós tamén", afirma Beiras. Ademais, rexeita falar de 'unilateralidade' neste caso, xa que Cosova contou "co apoio de Estados Unidos", que segundo el, estase a instalar no perímetro da antiga Unión Soviética e que xa axudou no seu momento a desestabilizar deliberadamente a rexión: "A confederación (iugoslava) rompeu grazas á dinamita que lle colocaron EUA e Alemaña".\nXosé Manuel Beiras analiza tamén en clave estatal a situación. "En 1995, pouco antes das eleccións que perdeu o PSOE, invitáronme a un curso de verán en El Escorial para falar de 'cuestións nacionais'; na mesma mesa de debate estaba entre outros Mariano Rajoy, quen preguntado por un rapaz da audiencia sobre a posibilidade de que se producise un plebiscito en Euskadi sobre a independencia, aprobado por unha ampla maioría, el como demócrata que era o acataría".\nDani Álvarez: "O goberno vasco aproveita Cosova para criticar tanto ao goberno español como á esquerda abertzale"\nDani Álvarez, xornalista de Radio Euskadi e habitual colaborador de Vieiros, recoñece que unha noticia como é a independencia de Cosova, "en época electoral, é un regalo para o goberno vasco". "O caso de Cosova preséntano como o exemplo de como se deben facer as cousas, para que sexa recoñecido o dereito a decidir", porque precisamente "isto é o que se demanda; mesmo dende a esquerda abertzale o que se pide é o dereito de autodeterminación, non a independencia".\nLiteralmente, segundo as palabras da portavoz, Miren Azkarate, o proceso de independencia cosovar é un exemplo de "resolver de forma pacífica e democrática conflitos de identidade e de pertenza". Ademais, sinala Dani Álvarez, "aproveita para botarllo en cara tanto ao goberno español como á esquerda abertzale".\nPorén, non todos os socios de goberno, nomeadamente Ezker Batua, comparten esta visión, segundo o xornalista de Radio Euskadi. Así, este mesmo luns, o coordinador xeral da formación, Javier Madrazo, advertiu de que eles non queren a independencia.\nO máis salientábel, no entanto, da actual situación política é que a declaración de independencia se producise unilateralmente, o que en opinión de Dani Álvarez "pon en evidencia ao goberno español". "A vista dende Euskadi está posta no modelo de proceso de Montenegro ou de Irlanda do Norte", conclúe.\nRoberto Mansilla: "Queda por ver se a independencia é o fin último de Cosova, e non a formación dunha gran Albania"\nMansilla, licenciado en Ciencia Política pola Universidade Central de Venezuela e analista do Instituto Galego de Análise e Documentación Internacional (IGADI), considera que Serbia "asumira xa hai tempo a independencia de Cosova". "O obxectivo agora é asegurar a estabilidade da minoría serbia", di.\n"Tanto Estados Unidos como a Unión Europea -aínda que esta non votou completamente a favor- son partidarios á creación dun estado favorábel aos intereses occidentais", reflexiona Roberto Mansilla, que afirma ademais que, "aínda que non se pode desdeñar, ou cualificar de artificial", o seu nacemento fíxose con "demasiada celeridade" e "aprobado unilateralmente".\nRespecto ao futuro do novo estado, Mansilla cuestiónase a situación a medio ou longo prazo: "Queda por ver se a independencia é o fin último de Cosova, e non a formación dunha gran Albania". "Cómpre lembrar que o actual primeiro ministro, Hashim Thaci, liderou o Exército de Liberación de Cosova (UÇK)", unha organización albanesa. De calquera xeito, o que si está claro é que "fica sepultado o gran estado iugoslavo", di.\nCritica tamén da dobre vara de medir á hora de aceptar a promulgación unilateral por parte dos países de Occidente: "Alá nos Balcáns si, porque hai unha ocupación militar legalizada, porque houbo unha guerra -ilegal- que non foi votada polo Consello de Seguridade da ONU ...?".\nO goberno español pide que se defenda o principio de "integridade territorial dos Estados"\nEUA e os principais países da UE recoñecen oficialmente o novo estado de Cosova


Escolas Unitarias, Antigos Directores, Antigos alumnos, As orixes | CEIPP de Vilar de Barrio\nEscolas Unitarias, Antigos Directores, Antigos alumnos, As orixes\nAs escolas unitarias constitúen o xerme da nosa escola. Elas foron a base para a creación dos denominados grupos escolares. Nelas, mestres e mestras entregados exercían a súa profesión, moitas veces nunhas condicións penosas. Gracias a eles, xeracións de veciños do noso concello recibiron unha educación e a posibilidade de labrarse un futuro. Vaia dende estas liñas o noso recoñecemento e o máis sincero agradecemento en nome de todos eles.\nNaquel momento concentrouse nel ó alumnado das seguintes escolas unitarias nas que desempeñaban o seu labor os seguintes mestres e mestras:\nDolores Caride Pérez\nJosé Ferreiro Novoa\nBorrán Manuela Nieto Formoso\nBóveda Marina Dopazo\nCancillós Generosa Rodríguez Cid\nCortegada Amalia Pereira Castro\nFolgoso Plácida Rivero González\nGomareite María del Pilar Conde\nMaus María del Carmen Santos Berjano\nPadreda Marina Casado Novoa\nPenouzos Juan Manuel Carballo Rodríguez\nJulia María Dapena\nPrado María Josefa Pérez\nSeiró Dorinda Nóvoa López\nAntonia Fernández Grande\nJose García Salgado\nCorona Núñez Rivas\nJesús Meno Vaamonde\nCodosedo Oliva Ferreiro\nNo curso 2000-2001 incorporouse ó Centro o alumnado da escola Unitaria de Arnuíde cando se xubilou a súa mestra Florinda Gomez Blanco.\nNun primeiro momento concentrouse ó alumnado da escola de Rebordechao pero debido ás dificultades dos accesos, voltouse a abrir dita escola ata o curso 1992-1993 en que as melloras nas estradas fixeron posible que este alumnado se escolarizase de novo no Colexio de Vilar de Barrio.\nAntes da actual dirección do centro, outros mestres e mestras exerceron este cargo con absoluta entrega, levandoo máis alá das exclusivas obrigas que implicaba.\nJesús Meno Vaamonde ( 1977-1993)\nAntonia Fernández Grande (1993-2000)\nManuela Iglesias Baltar (2000-a actualidade)\nO Ceip Vilar de Barrio comenzou a funcionar no ano 1977, o ano da chegada da democracia ó Estado Español. O Delegado de Educación, Don Avelino Nespereira foi o encargado de cortar a fita oficial e alí estaban presentes os mestres e mestras, os primeiros alumnos e alumnas e todos os veciños e veciñas de Vilar de Barrio. Foi todo un acontecemento, xa que puña fin ó esparexemento escolar nas diferentes escolas unitarias do concello.\nNun primeiro momento tiña unha matricula de 260 alumnos e alumnas tendo que realizar as comidas de mediodía en dúas tandas.\nDende os primeiros cursos o edificio foi sufrindo varias modificacións, cerrouse un dos patios cubertos aproveitando o espacio para a construcción dunha aula de usos múltiples.


Francés, inglés, español e lingua de signos conforman a oferta de idiomas no campus\nOs alumnos e membros da comunidade universitaria poderán ampliar a súa formación cos cursos de idiomas de organiza o Centro de Linguas para este cuadrimestre no campus pontevedrés. Conversa en francés e en inglés, español para estranxeiros, lingua de signos e conversa en lingua de signos completan a oferta que este ano se impartirá nas aulas da Facultade de Ciencias Sociais e da Comunicación. As novidades para este curso son o seminario de conversa en francés, que é a primeira vez que se imparte no campus, e o de conversa en lingua de signos, que por primeira vez se oferta na Universidade.\nA Facultade de Belas Artes entra en Europa con máis de 300 alumnos no novo grao\nNunca antes un acto de apertura de curso creara tanta expectación como o que aconteceu esta mañá na Facultade de Belas Artes e o feito non é para menos, xa que máis de 300 alumnos comezaron o novo grao en Belas Artes, a primeira titulación da Universidade de Vigo adaptada a Europa. Tras un arduo proceso de elaboración do plan de estudos e de avaliacións por parte da ANECA, a xa obsoleta licenciatura entra en Boloña con grandes expectativas e así o fixo saber o seu decano, Ignacio Barcia, aos novos estudantes. “Somos os primeiros e iso supón un reto maior, o máis duro xa pasou e agora aínda queda moito por facer, pero temos un proxecto moi bo e estamos seguros de que o resultado será positivo”. Ademais, engadiu Barcia,“fixemos dunha necesidade unha virtude e aproveitamos para deseñar un plan de estudos sinxelo, coherente e completo, dirixido a futuros profesionais da arte e da cultura”.\n“Galicia Moda”, o proxecto sobre o que creceron as grandes empresas do sector téxtil\nO proxecto Galicia Moda, un programa impulsor do sector téxtil na nosa comunidade na década dos 80, constituíu os cimentos sobre os que posteriormente se desenvolverían as grandes empresas de confección galegas. Esta é a principal conclusión á que chegou Natalia Quintas Froufe na súa tese de doutoramento, na que a autora decidiu vincular a súa paixón pola moda e a súa profesión no eido da comunicación. Deste xeito, a investigadora que actualmente imparte clases na Universidade de Alicante, comezou unha análise da imaxe da industria téxtil galega, un amplo percorrido no que se atopou co programa Galicia Moda e sobre o que, pola súa extensión e peso na sociedade do momento, decidiu centrar a súa investigación.\nO campus recibirá o novo curso cunha festa para todos os alumnos\nBaixo o nome de Festa de Campus, a Área de Extensión Cultural e Estudantes está a organizar unha xornada festiva para dar a benvida a todos os alumnos deste novo curso académico 2008-2009 que acaba de comezar. Trátase dunha iniciativa coa que a institución pretende “achegarse un pouco máis ao estudantado e realizar algo exclusivamente para eles, sen ningún tipo de acto oficial”, subliñou a súa responsable, Ana Belén Fernández Souto. A cita será o vindeiro 16 de outubro nas instalacións de A Xunqueira, “cando o ritmo escolar xa estea normalizado e todos os estudantes se atopen no campus, incluídos os erasmus”, engadiu.\nUn ciclo de conferencias amosará a relación entre o cine e a pintura ao longo da historia\nEnmarcado dentro da programación de outono que organiza a Vicerreitoría do campus, terá lugar o ciclo de conferencias O cine e a pintura, co que os asistentes poderán afondar nos lazos de unión que, ao longo da historia, relacionaron ao mundo cinematográfico con outras disciplinas artísticas como, neste caso, a pintura. Baixo a dirección da profesora da Facultade de Filoloxía e Tradución, Carmen Becerra, a iniciativa pretende ser “unha fórmula de achegamento a un campo moi novo que demostra que as artes non teñen fronteiras lingüísticas, nin de patria nin de ningún outro tipo”, explicou a docente.\nAs escolas e facultades do campus dan a benvida aos estudantes de primeiro\nCo obxectivo de facer máis sinxela a incorporación dos novos estudantes á comunidade universitaria, as diferentes escolas e facultades do campus darán a benvida aos alumnos de primeiro con actos de apertura de curso para explicar o funcionamento dos centros. Deste xeito, o vindeiro luns 22 de setembro, comezarán as clases con discursos de benvida, visitas guiadas polas instalacións e proxeccións de vídeos institucionais, para que os universitarios establezan o primeiro contacto coa titulación que van a estudar e “coñezan de forma xeral como se desenvolverán as materias, as prácticas, os talleres, etc”, explicou o decano da Facultade de Ciencias da Educación e do Deporte, José María Cancela.\nOs docentes afondarán nas técnicas estatísticas máis empregadas en investigación\nCo obxectivo de ampliar os seus coñecementos en estatística e de poder aplicalos a cada unha das súas especialidades, os profesores do campus afondarán nas técnicas máis empregadas nesta disciplina nun curso organizado pola Vicerreitoría de Formación e Innovación Educativa. Baixo o nome Introdución ao programa estatístico SPSS, o seminario pretende que os docentes traballen dun xeito básico e práctico con esta ferramenta informática, pero cun enfoque aplicado ás principais estratexias que actualmente se utilizan en investigación.\nA profesora Susana Cendán dirixe un curso da UIMP sobre seres extraordinarios\nBree Van de Camp, Dexter, as lolitas góticas, John Balam, Fortuny.... todos eles personaxes, de ficción ou reais, de sobra coñecidos por ser “criaturas especiais que nos dan unha lección de coherencia, de como é posible vivir a vida ao marxe das convencións e sen complexos”. Así os define Susana Cendón, profesora da Facultade de Belas Artes e directora do curso Criaturas especiais. A construción creativa de identidades, arquitecturas e mitos, onde os alumnos afondarán nas características e nos segredos que se esconden detrás de eses personaxes que logran manterse vivos xeración tras xeración.\nMáis de 60 matemáticos de todo o mundo debaten sobre estruturas alxebraicas na EU de Enxeñaría Técnica Forestal\nMáis de 60 expertos internacionais no eido das matemáticas debaten estes días sobre estruturas alxebraicas no seminario Teoría de Categorías e Aplicacións que ten lugar na Escola Universitaria de Enxeñaría Técnica Forestal. A iniciativa, organizada pola Rede Temática Galega de Álxebra, Computación e Aplicacións (Regaca), pretende xuntar a especialistas nesta disciplina procedentes de universidades de todo o mundo para poñer en común as súas liñas de investigación e os seus principais traballos neste campo. Segundo explicou o profesor do Departamento de Matemática Aplicada I e membro do comité organizador, José Manuel Casas, “tratase do quinto encontro no que reunimos a personalidades de primeiro nivel para afondar na teoría de categorías, unha ferramenta moi importante xa que pódese aplicar a diferentes áreas das matemáticas e de outras disciplinas”.\nBoas expectativas laborais para os graduados no curso de Especialista en Fisioterapia Termal e Balneoterapia\nCo obxectivo de perfeccionar a formación dos seus estudantes en balneoterapia e termalismo, a Escola Universitaria de Fisioterapia organiza unha nova edición do curso Especialista Universitario en Fisioterapia Termal e Balneoterapia, co que os futuros profesionais teñen moitas posibilidades de incorporarse a compañías relacionadas con este sector. Segundo explicou a responsable do curso e subdirectora da escola, Eva Mª Lantarón, “os directores de balnearios e outros centros termais pídennos datos dos alumnos que teñen esta formación para poder contar con eles nas súas empresas”. Ademais, engadiu Lantarón, “temos constancia da traxectoria de graduados que actualmente desempeñan o seu labor en este tipo de centros, logo de realizar estes estudos especializados”.\nExpertos internacionais reúnense no campus para afondar na teoría de categorías\nEnmarcado dentro das actividades da Rede Temática Galega de Álxebra, Computación e Aplicacións (Regaca), terá lugar unha nova edición do Seminario de Categorías e Aplicacións que nesta ocasión se celebrará en Pontevedra. A Escola Universitaria de Enxeñaría Técnica Forestal acollerá este evento no que expertos internacionais afondarán na teoría de categorías e as súas aplicacións prácticas. Segundo explicou o profesor do departamento de Matemática Aplicada I e membro do comité organizador, José Manuel Casas, “este será o eixo central do congreso, unha ferramenta moi importante pola súa influencia a nivel de robótica, lóxica e informática, xa que está presente en diversas áreas das matemáticas”.\nCelta, Deportivo e Pontevedra, melloran o seu rendemento coa colaboración do grupo de investigación Hi20\nO Real Club Celta de Vigo, o Real Club Deportivo de A Coruña ou o Pontevedra Club de Fútbol, son algúns dos clubs que na actualidade son asesorados por investigadores do grupo Hi20 da Facultade de Ciencias da Educación e do Deporte, que desde hai tres anos traballa na mellora do rendemento dos futbolistas. As principais liñas de traballo do grupo que dirixe Carlos Lago Peñas con estes clubs, xiran en torno a programas de prevención de lesións, estudos do rendemento técnico-táctico e a preparación estratéxica dos partidos, “analizando ao equipo rival e ao propio”, subliñou Carlos Lago. Esta tarefa de asesoramento inclúe, así mesmo, produtos que lles poidan ser útiles aos deportistas no seu día a día, como programas informáticos para o seguimento das lesións, sistemas de análises de vídeo dos xogos ou soporte tecnolóxico para a realización de controis físicos.\nBelas Artes matricula aos seus primeiros estudantes de grao co programa "Xescampus"\nCoa estrea da nova plataforma de automatrícula para os estudantes que se inscriben no primeiro curso do grao en Belas Artes, a Universidade consolida o proceso de implantación das novas tecnoloxías en todos os sistemas de xestión académica e administrativa. Así o confirmou a xerenta da institución académica, Ana Fernández Pulpeiro, con motivo da posta en funcionamento do programa Xescampus, unha plataforma on-line coa que os alumnos poden matricularse dun xeito cómodo, rápido e sinxelo. “É un paso moi importante para a Universidade, xa que vemos como a última tecnoloxía se incorpora totalmente aos procesos académicos e progresivamente a todos os outros ámbitos”, subliñou Fernández Pulpeiro.\nPáxina actual 281


“I TORNEO FEPEDEPOR PLAYSTATION FIFA20” : RESULTADOS 3ª XORNADA E PREVIA 4ª XORNADA, ADEMÁIS DE TODA A INFORMACIÓN. – Piratas de Muxia\nHoxe dispútase a 4ª xornada do “I Torneo FEPEDEPOR PlayStation FIFA20” que orgañiza a Federación de Peñas Deportivistas xunto co XPeSports e a colaboración do RC Deportivo.\nA nosa peña “Os Piratas de Muxía”, hoxe no Grupo D disputa o seu terceiro encontro enfrontándose a Peña Deportivista Arlanzón de Burgos. No día de onte caíamos por 3-2 ante os amigos da Peña Deportivista Bebel de Guitiríz, nun choque no que foi mellor o noso rival poñéndose 3-1, pero tralo 3-2 e con moitos minutos por diante puido pasar de todo, pero a boa faceta defensiba de Esteban fixo que Roi non acadara a lo menos 1 punto. O guitirizáns sumaron así a sua terceira vitoria consecutiva e lideran a clasificación con 9 puntos. Os nosos mellores desexos para eles. O encontro de hoxe para nós é vital para loitar por pasar as eliminatorias, ao igual co equipo burgalés que podería deixar cáseque pechada a sua clasificación.\nBerdillo-Rompeolas : 20:10 horas\nTerra Chá-Anduriña : 20:30 horas\nBetanzos-Pablo Amo : 20:50 horas\nFeneBranquiazul-Rias Baixas : 21:10 horas\nBerberechos-Os Zorros : 21:30 horas\nOs Que Faltaban-Murphy : 21:50 horas\n1º Meseta Branquiazul : 6 puntos\n2º Peña Internacional : 3\n1º P.D. Barcelona : 6\n2º Peña Chamberí : 4\n3º Al Sur de Riazor : 4\n1º Orgullo Koruño : 4\n2º Centenariazo : 4\n3º O Boi : 3\n1º Bebel : 9\n2º Arlanzón : 6\n3º Os Piratas de Muxía : 3\n1º A Tablilla : 7\n2º Rouba Risóns : 7\n3º Caña Derbas : 6\n1º Rompeolas : 9\n2º M.G. Betanzos : 6\n3º Terra Chá Branquiazul : 6\n1º Rías Baizas : 7\nBerber de Nova : 7\n3º Os Zorros : 6


| Prazo de inscrición AMPLIADO ata o 31 de agosto. 2020\nEsta iniciativa vai dirixida a debuxantes. Este concurso busca potenciar a expresión artística mediante a creación de espazos que faciliten novas formas de intervención creativa baseadas no debuxo e a pintura, querendo romper cos estándares e “normas non escritas” da arte, na procura da expresión persoal sen cancelas do/a artista.\nParalelamente ao concurso, desenvolverase unha sesión Dj por parte dun/unha artista convidado/a que aportará o ambiente musical.\nA inscrición para o concurso “IMPROVISDADO” é de balde.\nA participación no concurso será individual ou en parella (consultar).\nOs debuxos presentaranse por vía electrónica en formato .jpg ou .pdf cunha resolución igual ou superior a 1200 px por 1200 px, enviándoos escaneados ao correo info@vellaescola.com e co asunto: “INSCRICIÓN CONCURSO IMPROVISDADO”. O autor/a gardará o debuxo orixinal para ser presentado na fase final en caso de resultar seleccionado.\nO prazo de presentación de solicitudes e dos debuxos será do 1 de maio ao 30 de xuño de 2020 31 de agosto de 2020 (prazo de inscrición AMPLIADO).\nNon se admitirán solicitudes de inscrición fora do prazo indicado. A data de inscrición considerada será a de recepción do correo electrónico.\nCategories Concurso, OMIX\nPrevio Previo: Apertura da sala de estudo do Porriño\nSeguinte Seguinte: Celebración do Día Internacional do Orgullo LGTBIQ+


Efe 25 septiembre 2019 18:11 h.\nBng Ana Pontón Debate do Estado da Autonomía\nAna Pontón durante a súa intervención no Debate do Estado da Autonomía no Parlamento. PEPE FERRÍN (AGN)\n"Hoxe vimos un Goberno esgotado e intranscendente, que no centro da súa axenda só ten a supervivencia do PP e do seu líder", sentenciou a portavoz nacional do BNG\nA portavoz nacional do BNG, Ana Pontón, asegurou este mércores que "Galicia ten futuro porque o Goberno de Alberto Núñez Feijóo non o ten" e acusou ao PPdeG de deixar unha comunidade "afogada por cinco crises": a demográfica, a económica, a do benestar e a igualdade, a ambiental e a de autogoberno.\n"Hoxe vimos un Goberno esgotado e intranscendente, que no centro da súa axenda só ten a supervivencia do PP e do seu líder", sentenciou Pontón na súa intervención no Debate do Estado da Autonomía, no que insistiu en que Galicia "merece máis" e "ten que mirar ao futuro, non ao pasado que representa o señor Feijóo".\nA líder do BNG tamén preguntou ao presidente "cal é o valor da súa palabra tras dez anos de Goberno cun reguero de promesas incumpridas", tras o que concluíu que "a súa palabra non vale nada", xa que "vive nunha realidade paralela, a dunha Galicia convertida nunha Arcadia feliz".\nA portavoz nacionalista denunciou "a falta de visión, iniciativa e ilusión" da Xunta de Galicia, tras constatar no discurso do seu presidente que "non ten axenda de futuro en liña cos retos do país e as tendencias actuais" e que, a nivel estatal, "Galicia non está presente nos debates, só pasou da submisión á intrascendencia".\n"É triste, moi triste, pero Galicia non está nos debates, nas negociacións, nos proxectos ou nos investimentos", proseguiu a deputada, quen responsabilizou desta situación a un Núñez Feijóo "cohibido, incompetente e que caeu na irrelevancia".\nPontón contrapuxo en todo momento a denuncia das carencias do Goberno autonómico coa alternativa que representa o BNG, unha formación "coas mans libres para condicionar o Goberno do Estado" nun contexto no que "a subordinación a Madrid vaille mal a Galicia", o que sintetizou cun "menos Madrid e máis Galiza".\nA portavoz nacional do BNG pasou a resumir a "década de sombras" de Goberno do PP na Xunta de Galicia en cinco crises, sendo a primeira a demográfica, dado que a comunidade "ten os peores datos da historia, xa que mentres o presidente propuña caixas finlandesas, 200.000 galegos emigraron por falta de oportunidades".\nNo aspecto económico, Pontón fixo referencia aos 21.600 empregos perdidos na industria ou os 4.000 empregos perdidos na pesca e o marisqueo no últimos dez anos, así como á deslocalización de empresas emblemáticas ou aos ERE en empresas como Alcoa, Isowat, Poligal, Vulcano, R ou Ferroatlántica.\n"Tamén é responsable dunha década de desmantelamento do rural, na que desapareceron 6.000 explotacións lácteas e, en só dous anos, o agro perdeu 14.700 empregos", proseguiu Pontón, quen lembrou que o presidente "avanzara que esta sería a lexislatura do rural".\nPara concluír, a portavoz chamou a incrementar o investimento en I+D+i e preguntou a Núñez Feijóo "cantos destes problemas vai solucionar o Xacobeo 2021", tras o que sentenciou que "a solución non pasa por encomendarse ao Apóstolo, senón por unha nova estratexia económica que non o fíe todo ao turismo".\nEn materia de benestar, a líder nacionalista denunciou o recorte acumulado de 2.000 millóns de euros na educación pública e que a Xunta de Galicia "cebouse coa sanidade pública, castigando á área de Vigo cun experimento errado, un hospital privatizado polo que pagamos tres veces máis do que custaría se fose público".\nPontón tamén lembrou a José Manuel Brey, "un home que faleceu no PAC da Estrada, onde só había un médico para atendelo", ou a "os case 8.000 galegos esperando na zona de sombra da atención á dependencia".\nPor outra banda, o BNG reclamou ao presidente autonómico que apoie a súa proposta de destinar o 1% do orzamento da Xunta a loitar contra a violencia machista, xa que "non vale con porse un lazo lila na solapa o 8-M para pola tarde collerse de ganchete coa extrema dereita que nega a existencia da violencia de xénero e quere derrogar leis para combatela".\nCon respecto ao medio ambiente, a portavoz nacionalista chamou a aprobar dous das súas propostas: a Lei Galega de Emerxencia Climática e a creación dunha Mesa Galega para a Transición Enerxética, medidas para combater "o incremento do 38 % nas emisións de grandes empresas entre 2008 e 2017 en Galicia".\nPontón referiuse tamén ao "desfalco" das caixas, un de "os maiores ataques" a Galicia: "fíxose unha fusión avalada persoalmente, os directivos acabaron en prisión, como moitos amigos seus e, despois de inxectar 8.000 millóns públicos, dun día para outro deciden vendela por 1.000 millóns a un empresario venezolano que recuperou o seu investimento nun ano".\nPor último, en materia de autogoberno acusou a Núñez Feijóo de "mendigar" os 700 millóns que o Estado debe a Galicia polas entregas a conta "despois de asinar este sistema de financiamento sabendo que Galicia ía perder posicións e recursos".\n"Esíxalle tamén a Madrid os 2.000 millóns de euros que nos debe o Estado para modernizar o ferrocarril ou os 200 millóns da dependencia, para iso terá o noso apoio", engadiu Pontón, quen tamén enunciou o "espolio enerxético", polo que, a pesar de producir enerxía, "este ano temos a luz máis cara do Estado".\nA líder nacionalista concluíu, xa en clave electoral, reclamando para Galicia "un Goberno transcendente, con voz propia en Madrid e que teña no centro da súa axenda o pór o país a pleno rendemento".\n"Ese é o compromiso que hoxe adquirimos neste debate con todos os galegos e as galegas: traballar para gañar un futuro prometedor en Galicia", concluíu.\nDe Lara cierra el caso Garañón la víspera de que el Poder Judicial estudie su sanción\nA alcaldesa, tras os altercados en Mos: "Non haberá expropiacións forzosas"


Redacción 12 febrero 2019 17:52 h.\nSanidad psoe Monforte Hospital de Monforte\nConcentración este martes en el Hospital de Monforte. PSOE\nOs socialistas critican que no ambulatorio os médicos atenden unha media de 60 persoas nunha soa mañá e que só hai tres pediatras para atender a máis de 2.200 nenos\nO PSOE denunciou o "desmantelamento da sanidade pública e a precarización dos servizos por parte da Xunta" nunha concentración celebrada este martes diante do Hospital comarcal de Monforte na que participaron o alcalde, José Tomé Roca, concelleiros e varios veciños.\nOs socialistas censuran que nun centro que atende a 50.000 habitantes "non teñen oncólogos propios" e que "na maioría de servizos só hai un facultativo especialista como en alergoloxía, endocrinoloxía, dermatoloxía…".\n"Necesítanse máis enfermeiros e celadores, un técnico de laboratorio para o servizo de urxencias e restablecer o médico rehabilitador", prosegue o PSOE, que apunta que, como consecuencia da falta de persoal, "hai listas de espera para facer probas básicas en cardioloxía, resonancias e revisións".\nOs socialistas monfortinos denuncian ademais "a derivación de pacientes a centros privados para terapias de fisioterapia ou logopedia e contratos de días", feito polo que –lembran– as reclamacións de pacientes superan as cincuentena.\n"Estannos quitando servizos sanitarios paulatinamente. Primeiro foi a supresión da área sanitaria para centralizala en Lugo e agora coa falta de persoal para poder atender correctamente aos veciños. O Sergas está xogando coa saúde de máis de 60.000 lucenses debido ás políticas de recortes", defende Tomé Roca.\nOs socialistas denuncian tamén a falta de persoal no centro de saúde de Monforte. "Nos últimos catro anos a Xunta amortizou dúas prazas, unha por traslado e outra por xubilación, quedando doce médicos cando antes había 14", lembran. Esta situación –critican– provoca que os facultativos teñan que atender a unha media de 60 persoas cada mañá.\nAdemais, censuran que "só hai tres pediatras para atender aos máis de 2.200 nenos de Monforte, Sober e Pantón". "Isto supón unha lista de espera de máis de 10 días para que as familias sexan atendidas", aseguran.\nPor último, o PSOE asegura que os profesionais do centro de saúde tamén se queixan da "falta de material para facer curas, como esparadrapos ou gasas"\nO PSOE denuncia a falta de persoal no centro de saúde e no Hospital...


«Hai que loitar pola prevención, pois o alzhéimer é moi difícil de diagnosticar»\nBarbanza: «Hai que loitar pola prevención, pois o alzhéimer é moi difícil de diagnosticar»\nAposta por un envellecemento activo, con adestramento tanto mental como físico\nComo psicóloga de Agadea e directora do centro de día de Ribeira, Noelia Riaño leva case unha década convivindo con enfermos de alzhéimer e cos seus familiares. Coñece de primeira man os problemas que sofren uns e outros, así como as pautas a seguir para mellorar as condicións de vida de todos eles. Mesmo participou na elaboración dun libro sobre o envellecemento activo, algo que para ela é fundamental de cara a frear o deterioro dos afectados por un dos grandes males da sociedade actual.\n-Pode falarse dun perfil tipo nesta enfermidade?\n-Sabemos que a incidencia é un pouco máis elevada nas mulleres e que aparece a partir dos 65 anos, se ben é certo que ás veces hai pacientes de menor idade. Tamén se pode concluír que aquelas persoas que teñen unha reserva cognitiva maior están máis protexidos.\n-Cales son as claves a ter en conta para detectala?\n-Hai unha serie de sinais de alarma que nos deben poñer en aviso, como poden ser perdas de memoria, dificultades para desenvolver as tarefas do día a día, problemas na linguaxe, desorientación temporal e espacial, perda de obxectos, cambios de humor... En xeral, cambios na conduta ou na personalidade.\n-Cal é o primeiro paso ante a desconfianza?\n-Ante o mínimo sinal de alarma é fundamental acudir ao médico de cabeceira para que faga unha exploración e, se o estima oportuno, derive ao paciente ao servizo de neuroloxía. É nas primeiras fases onde os tratamentos cognitivos son máis eficaces, polo que a detección precoz é fundamental, pois permite retrasar o desenvolvemento da enfermidade.\n-Existen tratamentos eficaces?\n-O alzhéimer é unha enfermidade devastadora e non hai tratamentos farmacolóxicos que a freen, polo que hai que buscar mellorar a calidade de vida dos enfermos e dos familiares con tratamentos psicosociais. Nalgúns casos, estas terapias axudan a frear os problemas en maior medida que os tratamentos farmacolóxicos.\n-Como se pode previr ou retrasar a aparición do alzhéimer?\n-O fundamental é ter un envellecemento activo e de calidade. Para iso, hai que ter en conta diferentes piares, como son a actividade mental e física, a alimentación e a participación social. Hai que loitar pola prevención, pois o alzhéimer é moi difícil de diagnosticar. O importante é actuar antes de que apareza e o adestramento cognitivo é fundamental.\n-Pola experiencia que ten, diría que sofre máis o enfermo ou a familia?\n-Ámbalas dúas partes sofren en gran medida, pero de xeito distinto. Aqueles pacientes que son conscientes do que lles ocorre sofren máis ca os que non o son. Os familiares sofren enormemente nos dous casos. As persoas coidadoras teñen unha carga que deben saber manexar.\n-Como se pode aliviar esa carga dos coidadores?\n-A formación e a información son fundamentais. Hai que coñecer o que hai detrás da enfermidade e para iso estamos as asociacións. Os coidadores teñen que desenvolver recursos para afrontar o día a día e teñen que contar cunha rede de apoio para mitigar esa carga.\n-Chegou a ver a coidadores desesperados?\n-A moitos. Cando veñen con esa sobrecarga, normalmente é porque hai falta de capacidade para afrontar a situación. Necesitan falar con amigos, pero tamén precisan apoio psicolóxico e aí xogamos un papel fundamental as asociacións.\n-Cales son os principais problemas dos coidadores?\n-A sobrecarga que supón o coidado dun enfermo, sobre todo cando hai trastornos de conduta, porque son moi difíciles de afrontar e de manexar. Falamos dunha sintomatoloxía psicótica, que pode derivar en delirios, obsesión polo coidador, deambulación e persecución. Obrigan a estar as 24 horas pendentes do paciente.


Este martes haberá mobilizacións polo 8M en varias localidades como Lalín e Melide\nMañá, como cada 8 de marzo, celébrase o Día Internacional da Muller. Anteriormente era denominado Día Internacional da Muller Traballadora e conmemora a loita das mulleres pola súa participación na sociedade e o seu desenvolvemento íntegro como persoa, en pé de igualdade co home. Mañá haberá mobilizacións por distintos rincóns do mundo, entre elas varias das comarcas.\nPor un lado, a secretaría das Mulleres da CIG convoca mobilizacións en 21 localidades. Denuncia a responsabilidade dos gobernos na situación de desigualdade que seguimos padecendo as traballadoras en Galicia. Entre estas localidades, figura nas comarcas Lalín. Os lugares e os horarios na imaxe:\nE por outro lado, haberá outras mobilizaciacións, organizadas por outros colectivos, pero co mesmo obxectivo. Entre estas, nas comarcas, haberá en Lalín, Melide e Vila de Cruces como se pode ver na imaxe:\nNa capital dezá é Azos Feministas quen convoca a folga da tarde en Lalín que será ás 20:00 horas. "Desde Azos Feministas voltamos saír á rúa este 8 de marzo. Porque segue sendo necesario visibilizarnos, xuntas, fortes e en colectivo, gustaríanos que vos unisedes á manifestación convocada en Lalín este martes 8 de marzo, con saída ás 20:00 horas desde o KM 0. En canto ás medidas de seguridade, pregamos a vosa corresponsabilidade e trataremos de manter distancias e prudencia ao longo de todo o percorrido. Agardámosvos para mostrar na nosa vila: Nin escravas, nin heroínas. MULLERES CON DEREITOS XA!", recalca Azos, quen engade que coma sempre, agradécese difusión da convocatoria para que toda a veciñanza saia á rúa este 8M.\n"Desde Levedar Colectivo Feminista sumámonos de novo a Galegas 8M para saírmos ás rúas xuntas, unidas, con forza", recalca este colectivo de Vila de Cruces.


Escola infantil 0-3 anos de Príncipe Felipe - Deputación de Pontevedra\nEscola infantil 0-3 anos de Príncipe Felipe - Deputación de Pontevedra gl_ES\nTemas / Cohesión Social / Escola infantil 0-3 anos de Príncipe Felipe\nA Escola Infantil atópase no Centro Príncipe Felipe. Consta de oito aulas, unha para cada grupo de idade. Nas aulas de 2 e 3 anos o lavabo está adaptado ós nenos. Nas aulas de 0 a 1 e de 1 a 2, ademais dunha zona de aseo diferenciada, hai unha de descanso. A cociña, que se encarga de elaborar os menús, é a do CIPF. Esta Escola Infantil tamén dispón de despacho de dirección e recepción, sala de reunións para profesores e pais, un vestíbulo e distribuidor, unha aula de usos múltiples (entre os usos máis destacados atopamos o de aula audiovisual ou de psicomotricidade e comedor) e baños para o persoal, un deles para discapacitados. Conta cun patio exterior ó que se accede pola porta principal do edificio. O exterior está tratado con materiais adecuados para o seu uso; ten zona de xogos, soportal e xardín con herba. Toda a edificación, de 487,32 m2, pertence á Deputación de Pontevedra.\nAtención e coidado dos nenos de 0 a 3 anos\nServizo de comedor, que inclúe o almorzo, xantar, merenda e cea\nServizo complementario diúrno\nServizo médico de urxencia propio do centro\nNiveis educativos que escolariza: número de unidades\nPrimeiro ciclo de Educación Infantil\nDe 0 a 1 anos de idade: 2 unidades\nDe 1 a 2 anos de idade: 3 unidades\nDe 2 a 3 anos de idade: 3 unidades\nDe luns a venres, en horario ininterrompido, de 7:30 a 22:30 h, os doce meses do ano\nBases que regulan a admisión das persoas usuarias na escola infantil de 0-3 anos do Centro Príncipe Felipe para o curso 2021/2022.\nO obxecto destas bases é, en consonancia co previsto no Regulamento de organización e funcionamento da escola infantil do Centro Príncipe Felipe, desenvolver e levar a cabo a convocatoria anual para o acceso á escola infantil das nenas e nenos de 3 meses a 3 anos regulada nestas bases.\nBases (BOPPO 08/04/2021)\nLista defintiva de adxudicación de prazas (BOPPO 09/06/2021)\nÚltima modificación: mércores, 09 xuño 2021


GC :: Os negocios na sanidade galega\nO retorno de Aznar\nPolítica Economía Sociedade Comunicación Deportes Cultura Tecno GC Aberto GC Tendencias Os negocios na sanidade galega\nOs actuais gobernantes de Galicia non cren nos servizos públicos. O seu ideario ultraliberal lévaos a afirmar que a xestión privada é mellor. Mais no terreo sanitario hai razóns dabondo para afirmar o contrario. Por Pablo Vaamonde | A Coruña | 17/09/2012\nA experiencia das Fundacións Sanitarias, impulsada en Galicia por Romay e o seu equipo (Núñez Feijóo, Enrique Castellón) foi un fracaso. O grave endeudamento das mesmas e o descontento xeralizado da poboación e dos profesionais levou ao goberno de Pérez Touriño a integralas na rede do Sergas. A privatización dos hospitais en Valencia e Madrid provocou un severo deterioro da calidade asistencial e un importante incremento do déficit económico destas comunidades. O resultado de todas estas experiencias é de dominio público e ninguén pode alegar descoñecemento das mesmas.\nMais, a pesar de todas as evidencias, o presidente da Xunta insiste na súa intención de privatizar todo o que non sexa o núcleo duro do sistema sanitario. Porque o que realmente buscan non é mellorar a calidade e a eficiencia dos servizos; o que persiguen é xerar espazos de negocio privado a expensas dos orzamentos. Desde que o Partido Popular tomou o poder na Xunta de Galicia xa se deron moitos pasos nesta dirección. No terreo sanitario os exemplos son numerosos.\n-O centro loxístico, de almacenamento e suministro vai distribuir material aos centros sanitarios de toda Galicia. Esta tarefa viña sendo realizado nas áreas sanitarias por persoal propio do Sergas, coa máxima eficiencia e sen que houbese ningun problema. Agora esta actividade pasa a mans privadas cun custe de perto de 100 millóns de euros e facilítanlle a unha empresa o control do suministro e o manexo dunha información de enorme interese estratéxico empresarial. Perto de Negreira ergueron, nun tempo record, unha enorme nave na que van centralizar este servizo. A empresa concesionaria é Severiano Gestión SL que, casualmente, xestionaba no ano 2004 o arquivo de historias clínicas dos pacientes do Hospital de Pontevedra, onde se producíu un incencio que deixou ao hospital sen documentación clínica. Tamén xestionaba en 2005 unha nave que almacenaba material da Consellería de Educación valenciana e que tamén ardeu. No informe policial sinalábase a posibilidade de que o lume fose intencionado. Agora que as historias clínicas están informatizadas a actual administración concédelle a esta empresa a xestión dun servizo que era realizado de maneira perfecta por persoal propio e sen custe engadido.\nPOBRES PACIENTES. POR ESO ANDAN TODOS TOLOS POR PRIVATIZAR TODO. PARA ISO QUE DESAPAREZCA O ESTADO E QUE GOBERNE O SANTANDER E O BBVA.\nE eu repito;por que non pedir a derogación de lei 15/97.....e a que da pe a entrada da empresa. Privada.......hai moitos intereses,s.o.s seguridad sencillo unha trampa .....o informe abril matorrel quen o solicitou?........o PSOE que tamen esta en s.o.s respóstalle\nEu penso votar por CxG... para frenar o abandono do Pais pola gente nova e o paro...\nEU QUERO FUTURO NESTA TERRA\nE con todo iso...vostede pide o voto para IU??\nPor markos: Non sei para quen pide o voto pero é un dos bos e xenerosos.\nGracias por esta importante información. Ou os BOTAMOS, ou acaban con todo.\nÚltimas de Pablo Vaamonde\nManifesto en defensa da Atención Primaria\nReducir a democracia


Por segundo ano consecutivo o Parque Nacional acollerá esta campaña, impulsada por WWF coa colaboración da Consellería de Medio Ambiente, Territorio e Vivenda\nOs equipos de traballo organizaranse en grupos de catro persoas e quendas de 13 días durante os que se establecerán dous puntos de observación, en Cíes e en Ons\nO prazo de inscrición para participar na iniciativa abriuse esta semana e as actividades comezarán o próximo 15 de maio e prolongaranse ata o 30 de setembro\nA Consellería de Medio Ambiente, Territorio e Vivenda e a organización ecoloxista WWF colaborarán durante os próximos cinco meses nunha campaña de voluntariado no Parque Nacional das Illas Atlánticas de Galicia para obter información sobre as actividades humanas que se desenvolven nas augas do arquipélago e as poboacións de aves mariñas mergulladoras presentes na zona. Este é o segundo ano consecutivo no que as illas acollen esta actividade, que ten como principal obxectivo contribuír á conservación da vida mariña no espazo natural.\nOs voluntarios organizaranse en equipos de catro persoas e quendas de 13 días. A primeira comezará o próximo 15 de maio e a última desenvolverase a finais de setembro, de xeito que os traballos nas illas prolongaranse durante case cinco meses. En vista do éxito da primeira convocatoria, ofertaranse máis prazas para formar parte da campaña deste ano, na que participarán 44 persoas (incluídos os monitores de WWF) distribuídas entre as 10 quendas de traballo previstas.\nO labor dos participantes nas illas consistirá na realización de actividades de observación directa das zonas previamente identificadas do Parque Nacional a través de aparellos ópticos axeitados e ferramentas para o seu posicionamento. Durante cada quenda, fixaranse dous puntos de observación: os primeiros seis días a base de traballo estará en Cíes e os restantes, en Ons. Os distintos grupos irán recollendo e anotando información que describa a situación observada (localización exacta, número de aves e actividade observada, número de embarcacións…) incluíndo, de darse o caso, posibles capturas accidentais.\nCoincidindo co día de inicio de cada quenda, os participantes deberán presentarse na Oficina do Parque Nacional das Illas Atlánticas en Vigo para recibir unha primeira formación a cargo de membros de WWF co fin de garantir o correcto desenvolvemento da campaña. Desde alí, trasladarannos en barco ata Cíes, onde continuarán co apartado formativo desde un punto de vista práctico. O sétimo día o equipo será trasladado a Ons para continuar coa segunda fase dos traballos e a última xornada, xa de regreso a Vigo, aproveitarase para facer unha avaliación global da quenda.\nGrazas á información que se recompile durante toda a campaña, aumentarase o coñecemento existente sobre os usos humanos do medio mariño no Parque Nacional (pesca, actividades náuticas e recreativas, turismo, transporte…) e tamén a información dispoñible sobre as poboacións de aves mariñas e o uso que fan das augas desta zona.\nObservación de ceos nocturnos e inscricións\nUnha das novidades salientables da campaña deste ano será a organización nas illas de observacións astronómicas nocturnas, unha actividade moi atractiva tendo en conta que desde o ano 2016 o Parque Nacional conta co distintivo de destino turístico Starlight, un selo avalado pola Unesco e que recoñece a calidade dos ceos nocturnos de espazos naturais de todo o mundo para a contemplación das estrelas.\nTodas as persoas interesadas en participar nesta iniciativa de voluntariado nas Illas Atlánticas poden inscribirse xa a través do seguinte enlace. Para poder intervir como voluntario, o solicitante terá que ser maior de idade, ter coñecementos básicos de ornitoloxía e estar familiarizado co manexo de aparellos como prismáticos ou telescopios, e dispor da resistencia física, autonomía e responsabilidade mínimas necesarias como para poder camiñar e observar aves durante varias horas.\nA participación na actividade será totalmente gratuíta, correndo a cargo de WWF todo o material requirido e os gastos de manutención durante a súa estadía nas illas, mentres que do transporte en barco e o aloxamento encargarase a dirección do Parque Nacional, que tamén porá a disposición dos voluntarios para labores de apoio aos seus axentes e técnicos.\nMedio Ambiente invita a toda a comunidade escolar galega a converterse en embaixadores das escolas verdes\nUnha trintena de centros de ensino participan na primeira edición do proxecto formativo Eu son inspect@r urbanístic@\nMáis de 10.000 alumnos de Primaria aprenderán este ano a facer compost nos seus colexios grazas a un proxecto pioneiro da Xunta\nGalicia rexistrou un mes de agosto normal en canto ás chuvias e caracterizado pola gran variabilidade das temperaturas\nLínea Verde ® 2020 - Todos os dereitos reservados|


Click Cambados estréase cunha exposición que se inaugurará o oito de Xuño | Cambados(tk)\nClick Cambados estréase cunha exposición que se inaugurará o oito de Xuño\nPosted by Óscar ⋅ 21/05/2012 ⋅ Deixar un comentario\nFiled Under Click Cambados, cultura\nA asociación de fotografía Click Cambados vai darse a coñecer máis alá de internet a través dunha exposición fotográfica que se inaugurará o día 8 de Xuño. Terá lugar na Praza das Rodas en Fefiñáns, e as imaxes colocaranse nas fachadas dos bares Lume de Leña, Vago Viños, A Fonte do Viño e a Casa da Leña. O acto inaugural desta exposición arrancará ás 20.30 horas e haberá concerto de “Gerundio Canto”, grupo composto por Tino González,Félix Solla, e Jose Mª Trigo, que tamén se dan a coñecer a través grazas a esta inauguración.\nAs fotos que se van poder ver foron tomadas por Claudia Silva, Iago Pillado e Marcos Escudeiro e a temática da mostra xira arredor de Cambados. Os cartos que se recauden da venda de fotografías van ir destinados ao financiamento das actividades da nova asociación. A imaxe empregada nesta entrada é a Torre de San Sadurniño de Iago Pillado.\n« Reunión polo Novo Proxecto Común a vindeira fin de semana en Cambados\nBloque e PSOE congratúlanse da paralización da estación eléctrica de Vilariño »


Que é a RPA (automatización de procesos robóticos)? | Microsoft Power Automate\nQue é a RPA (automatización de procesos robóticos)?\nNas fábricas e organizacións manufactureiras, os robots non son novidade ningunha. Levan décadas mellorando a produtividade e liberando os traballadores das tarefas pesadas para que se concentren noutras de nivel superior. E agora, grazas á RPA, ese mesmo aumento da produtividade está chegando ás empresas cuxos empregados realizan procesos de negocio, asistencia técnica informática e fluxos de traballo de gran volume.\nAo usar Ferramentas de RPA como parte dunha estratexia de automatización dos procesos de negocios maior, os "robots" de software pódense configurar facilmente para desencadear respostas, manipular datos e comunicarse con outros sistemas dixitais. Os exemplos van desde cousas tan sinxelas como xerar unha mensaxe de resposta automática a un correo electrónico que desprega miles de bots, cada un deles preprogramado para automatizar tarefas de ERP.\nDous tipos de RPA: con e sen supervisión\nAo explorar a RPA como solución de automatización de fluxos de traballo , antes de decidir cal é a opción axeitada para a organización, é útil ter en conta as dúas categorías diferentes (automatización con e sen supervisión).\nAutomatización con supervisión\nA automatización con supervisión permítelle centrarse nos traballos máis valiosos da organización. Para iso, automatiza as actividades de "front office" manuais e repetitivas e imita as accións que realiza no seu escritorio ou explorador (como os clics do rato), as cales grava e reproduce en tempo real.\nAutomatización sen supervisión\nPola contra, como o seu propio nome indica, a automatización sen supervisión non precisa que ninguén estea no computador. No seu lugar, os bots sen supervisión realizan o traballo sós gravando e reproducindo as accións. Como poden usar os desencadeadores e programar eventos automatizados, son ideais para acelerar a automatización de tarefas de gran volume en toda a organización.\nVantaxes de usar RPA\nComo pode corroborar calquera persoa que algunha vez tivese que cortar e pegar o contido dunha folla de cálculo inmensa a outra, as tarefas repetitivas e tediosas non son, de feito, o uso óptimo das habilidades cognitivas dun ser humano. Non só resulta aburrido para a persoa que realiza o traballo, senón que é moito máis probable que o resultado final conteña erros. Ademais, a tarefa seguramente leve moito máis tempo que se a fixese un bot.\nAquí radican dúas das principais vantaxes de usar a RPA: maior produtividade e precisión. Libérase os traballadores para que realicen tarefas máis valiosas, o cal eleva a natureza do traballo que fan. E unha vez que os robots se programan, sempre seguen as regras. Nunca se cansan nin se aburren e non cometen erros; os seus resultados son coherentes e fiables.\nOs bots tamén permiten ás organizacións aumentar ou reducir a escala fácil e rapidamente, para que poidan acomodar sen complicacións os fluxos de traballo ou os incrementos estacionais (nas unidades de negocio, localizacións e desde o escritorio ou a nube).\nLiberación dos traballadores para que realicen tarefas máis valiosas\nMaior rapidez e facilidade para aumentar ou reducir a escala segundo sexa necesario\nRendibilidade do investimento máis rápida e mellora do cumprimento\nPosto que non precisan que o equipo de programación escriba código personalizado, os bots son unha solución moi barata. Ademais, aplícanse de xeito fácil e rápido. Como resultado, normalmente a rendibilidade do investimento por aplicar dunha solución de RPA conséguese en cuestión de semanas.\nAdemais, cumprir (e documentar) os requisitos de cumprimento é moito máis sinxelo xa que os robots de RPA executan as tarefas de forma coherente e fiable. Isto reduce os riscos, elimina o factor de erro humano e acelera a creación de informes, dado que todo se pode monitorar e cuantificar con facilidade.\nDeterminación de se a empresa pode beneficiarse da RPA\nA aplicación dunha solución de RPA pode ser beneficiosa para organizacións de diversos sectores. Á hora de avaliar se será adecuada para a empresa, primeiro pense se ten tarefas de "back office" que se poidan beneficiar da automatización de procesos. Estes procesos non subxectivos baseados en regras atópanse normalmente en áreas como finanzas, adquisicións, xestión da cadea de subministración, asistencia sanitaria, contabilidade, servizo de atención ao cliente e recursos humanos.\nAs empresas que ofrecen xestión e asistencia de TI son tamén as principais candidatas para a RPA porque mellora as operacións de atención ao cliente e a monitoraxe dos dispositivos de rede. Ao automatizar os procesos, as infraestruturas de TI poden investigar e resolver os problemas máis rápido.\nAdemais, os sectores que dependen do recoñecemento de voz ou dos asistentes en liña automatizados a miúdo consideran que a RPA é vantaxosa, xa que as innovacións recentes permiten que os bots ofrezan respostas nunha linguaxe normal e non en código. Esta é unha vantaxe enorme para os centros de chamadas grandes e outras organizacións que teñan moita interacción cos clientes porque axuda a aforrar recursos.\nQuen pode tirar proveito da RPA?\nOrganizacións con tarefas de "back office" que se beneficiarían da automatización de procesos\nEmpresas que ofrecen asistencia e xestión de TI\nCalquera empresa que dependa do recoñecemento de voz ou de asistentes en liña automatizados\nFuncionalidades que debe buscar ao elixir o software de RPA\nExisten moitas opcións á hora de buscar a solución de RPA adecuada para a empresa. Como tantas outras decisións empresariais, é fundamental dar coa que mellor encaixe, así que busque unha que:\nFacilidade de uso: Calquera persoa da organización debería poder compilar e usar os bots. Tamén deberían ser capaces de recompilar datos que permitan aos líderes tomar decisións empresariais.\nEscalabilidade: Opte por unha plataforma de RPA que se poida xestionar de xeito centralizado e escalar a tantas localizacións diferentes como sexa necesario.\nFiabilidade: Porque que vai automatizar centos ou miles de tarefas, non fai falla dicir que a fiabilidade, e a monitoraxe integrada coas análises, son fundamentais.\nRapidez: A mellor solución permitiralle deseñar e probar novos procesos robóticos en cuestión de horas e optimizar rapidamente os bots.\nIntelixencia: As mellores ferramentas admiten actividades sinxelas baseadas en tarefas, len e escriben en calquera orixe de datos e usan a aprendizaxe avanzada para mellorar as automatizacións futuras.\nConsidere unha solución de pila completa que inclúa hiperautomatización\nComo toda a tecnoloxía, as capacidades de RPA seguen evolucionando a un ritmo rápido. Contar cunha solución principal completa e sólida debería ser a maior prioridade de calquera organización. Pero tamén é esencial engadir funcionalidades adicionais. Aí é onde a hiperautomatización entra en xogo.\nAo asegurarse de escoller unha solución de pila completa que inclúa a hiperautomatización, a empresa beneficiarase dunha tecnoloxía que reúne varios compoñentes da automatización de procesos para integrar ferramentas e tecnoloxías que amplían aínda máis a súa capacidade de automatizar tarefas a través de API, IA, minería de procesos, análises e outras ferramentas.\nComezar a usar a RPA\nDescubra unha ferramenta que optimiza as tarefas repetitivas e os procesos sen papel para que poida centrar toda a súa atención onde sexa máis necesaria. Con Microsoft Power Automate, aforra de tempo e esforzo cunha única solución de RPA.


Tellado: "Un Goberno con estabilidade e orzamentos está sendo capaz de mellorar os datos de desemprego do conxunto do Estado” - PP de Galicia\nCómpre desatacar que Galicia amosa un comportamento mellor que hai unha década, co desemprego caendo un 2,76%, baixando xa sete anos de xeito consecutivo -dous de cada cinco desempregados abandonaron as listas do paro nos últimos sete anos- e “situándose a niveis inferiores aos de hai 11 anos, é dicir, aos de antes da chegada de Feijóo á presidencia da Xunta”, dixo.\nO número dous dos populares galegos contrapuxo a nosa situación coa de España e aseverou que, “se o PSOE sempre é sinónimo de paro, un Goberno de socialistas, Podemos e independentistas será sinónimo de inestabilidade, de perda de inversións e destrución da economía”.\nAsí mesmo, salientou que a Comunidade continúa creando emprego e segue superando o millón de afiliados á Seguridade Social cun aumento do 1,36% -cunha media de 38 novos afiliados ao día-, sendo xa máis de 5 anos e medio de subas consecutivas na que rexistramos unha evolución positiva nas cotizacións e seis de subas interanuais nun mes de novembro. Igualmente, o desemprego baixa nos colectivos prioritarios para a Xunta e, de feito, nos menores de 30 anos e nas mulleres rexistrase a cifra máis baixa nun mes de novembro de toda a serie histórica.\n“Estes datos son un reflexo do que acontece cun Executivo responsable, estable e que dá certezas”, indicou Tellado mentres auguraba que, se Pablo Iglesias vai ser o que deseñe a política laboral española, “agárdannos moitos meses de aumento de paro e de caída das afiliacións á Seguridade Social”.\nNo que respecta á evolución mensual, malia que o paro sobe un 0,82%, é a terceira menor subida nun mes de novembro -onde adoita subir o desemprego- das dúas últimas décadas.\nCOMPROMETIDOS COA CREACIÓN DE EMPREGO\n"Temos receitas para contrarrestar o efecto Sánchez de ralentización da economía e destrución de postos de traballo", subliñou Tellado poñendo en valor que a Xunta, a través da Axenda 20, aposta pola recuperación do mercado laboral e por impulsar en Galicia o emprego de calidade.\nNese senso, apuntou que nas vindeiras semanas convocarase unha nova edición do programa Galicia Emprega, ao que se destinará 10,5 millóns de euros -un 12% máis que en 2019- para a formación e a contratación de máis de 1.100 mulleres, parados de longa duración, mozos e mozas, e persoas discapacitadas ou en risco de exclusión, para impulsar, deste xeito, o traballo nos colectivos con máis dificultades para atopar un emprego.\nTellado fixo fincapé na liña destinada ás persoas con discapacidade ou en risco de exclusión social, que inclúe incentivos de 8.000 euros para a contratación inicial deste colectivo e de 16.000 euros para os contratos indefinidos. Cunha previsión de beneficiarios é de 185 persoas, o orzamento deste programa para o 2020 ascende a máis de 2,2 millóns de euros.\n“Hoxe é o Día Internacional das Persoas con Discapacidade”, lembrou o secretario xeral explicando que “para o Goberno galego este colectivo non é só un dos prioritarios un único día senón todos os do ano”, e engadiu que contará tamén cun novo programa de formación dual que comezará este mesmo mes. En concreto, precisou que seis centros especiais de emprego ofrecerán a 60 persoas con discapacidade intelectual un contrato para a formación e aprendizaxe de tres anos de duración e obterán un certificado de profesionalidade.


Ademais de sobre gromos novos das plantas que mantemos sen tratamentos na campaña, atopamos manchas moi incipientes e illadas nunha parcela de albariño na zona de Soutomaior. En realidade, nesta campaña estanse a suceder de forma recorrente condicións climáticas favorables ás contaminacións por este patóxeno, polo que se recomenda manter a protección das viñas mentres se dean estas circunstancias.\nPolo momento o acio continúa a ser sensible aos ataques deste fungo, e de feito seguen aparecendo síntomas nas plantas control sen tratamentos e tamén nesta semana vimos puntualmente algúns grans con novos síntomas (tamén en mostras de diferentes bisbarras recibidas na Estación). Confirmar a eficacia do último tratamento no caso de ser efectuado recentemente e, no caso contrario, renovalo para evitar o potencial rachado da uva que podería producirse.\nAs poboacións de trazas continúan a ser moi baixas, tanto nas nosas parcelas de seguimento coma noutros terreos, segundo a información proporcionada por outros técnicos: as capturas nas trampas apenas alcanzan os 10 machos (máximo de 3 nesta semana na nosa parcela de Castrelo), e unicamente se observan penetracións illadas. Non é necesario tratar.\nObservouse nesta semana un incremento nas poboacións de cicadélidos (especialmente de Zygina rhamni), e de feito, na nosa parcela de seguimento de Castrelo superouse o limiar de tolerancia por capturas de individuos nas trampas. A situación que se rexistrou neste terreo é única e polo tanto non xeneralizada, pois a densidade das poboacións destes insectos depende de diversos factores e pode ser variable mesmo entre parcelas da mesma bisbarra. Por este motivo, aconséllase incrementar a vixilancia, e permanecer alerta a novos avisos.\nNesta semana, nas mostras que recibimos na Estación non encontramos individuos de Panonychus ulmi, pero si puntualmente de Calepitrimerus vitis (acariose). En calquera caso, a previsión meteorolóxica anuncia elevadas temperaturas e tempo seco para os próximos días, o que implica condicións favorables. Incrementar a vixilancia, pero unha vez máis reiteramos a importancia de non intervir a menos que se confirme a presenza de ácaros para respectar a acarofauna útil.\nCos labores de esfollado que se están a realizar, algúns acios empezan a manifestar síntomas de golpe de sol, polo que se aconsella que, cando se faga este tipo de práctica, non se expoñan demasiado os acios\nNalgunhas bisbarras, así como en mostras recibidas na Estación, vimos manchas incipientes de moteado en follas. Cómpre tratar, pero debe poñerse atención ao prazo de seguridade dos funxicidas empregados no caso de variedades que estean próximas á recolección.\nAcadouse o limiar de tolerancia, por capturas de machos nas trampas, nas nosas parcelas de seguimento. Tamén nesta semana se superou o limiar de penetracións en froito nun dos nosos terreos. Cómpre tratar, pero recordar que se debe respectar o prazo de seguridade nas variedades máis próximas á colleita.\nContinúa a incrementarse o nivel de parasitismo por Aphelinus mali polo que se se empregan insecticidas para o control doutras pragas, aconséllase que se elixan de entre os máis inocuos para a fauna útil, co obxectivo de protexer as poboacións deste beneficioso.\nNeste momento, en que está a ter lugar a recollida das patacas, é moi importante retirar e eliminar os restos do cultivo para dificultar que os adultos deste coleóptero se refuxien neles para pasar o inverno


Programa da TVG - Vivir aqui - Vendascol S.C. | vendascol.com | Helicicultura, cria, reproducción, engorde y venta de caracoles\nPortada Noticias Programa da TVG - Vivir aqui\nPrograma da TVG - Vivir aqui\nOs reporteiros e as reporteiras guíannos por algunhas das granxas máis singulares de Galicia. Explotacións en que se crían razas autóctonas coma o galo ou o porco celta, ata outras orientadas á educación ambiental.\nRosa Bello conversa cos socios e empregados de Ganxabar, a única cooperativa de recría de vacún de Galicia, formada por gandeiros das comarcas de Xallas e Barcala. As crías chegan as instalacións que teñen en Mazaricos aos poucos meses de vida e volven ás granxas dos socios dous meses antes de parir. Raquel Fernández visita a David Sueiro da granxa-escola O curral do Galo Celta, que, desde Vila de Cruces, conseguiu levar a carne de galo celta ás cociñas de chefs coma Pepe Solla ou Martín Berasategui. Xulia Piñeiro lévanos á Granxa Escola Barreiros de Sarria, que foi pioneira en promover a educación ambiental hai sesenta anos. Ademais de recibir visitas escolares, as súas instalacións acollen a diario diferentes actividades en que divulgan o patrimonio natural e invitan a preservalo.\nEn Arzúa, Nico Campos preséntanos a Manuel Fernández da Granxa do Souto dedicada á cría de porco celta e ao cultivo de millo corvo, unha variedade autóctona de grao negro e fariña cada vez máis apreciada. Julián Gómez visita a granxa de caracois de Carlos Rodríguez, en Esgos. A exportación a Cataluña ou a País Vasco segue a ser o destino de boa parte da súa produción, pero o interese en Galicia medra tamén o interese polo seu valor gastronómico.


Caldelao de Caldelas: Parabéns a un amigo\nParabéns a un amigo\nImos ter que lle poñer de alcume " O home dos cargos", e é que Miguel Diéguez non para. Primeiro asesor na Consellería de Educación, logo Director Xeral no Concello de Ourense, máis tarde asesor na Consellería de Medio Ambiente e agora Vicexerente do Campus de Ourense na Universidade de Vigo.\nEu algo me cheiraba dende hai uns días, pero o sábado en Pontevedra e cuns chipiróns de por medio foi cando Miguel me confirmou a nova. Todos os meus parabéns para este gran amigo que tanto me ten aturado.\nPublicado por Eladio Osorio Montenegro en 9:59\nEtiquetas: Miguel Diéguez\njoder Eladio, moitas gracias polos parabens. E xa sabes que podesme dar a lata sempre que queiras que para iso están os amigos....\nBenquerido Caldelao, ¿sabes por que a este tipo o reclaman para distintos cargos? Porque, ademáis de ser moi resolutivo no eido profesional, ten moi nidias as cousas no plano político. Saúde e saúdos para os dous.


O Servizo Galego de Saúde realizou máis de 109.800 intervencións\nO Servizo Galego de Saúde realizou neste primeiro semestre de 2017 un total de 109.840 intervencións cirúrxicas (92.544 programadas e 17.296 urxentes); o 54% do total destas intervencións foron ambulatorias (58.989 intervencións, fronte a 50.851 que foron con ingreso). En xeral, o Sergas aumentou a actividade global en todas as áreas co obxectivo de incrementar a eficiencia, mantendo o principio de equidade de xestionar por prioridades clínicas.\nNun análise comparativo dos últimos cinco anos, obsérvase un incremento do 6,6% na actividade total cirúrxica. Este aumento é aínda maior en cirurxía ambulatoria, que neste último lustro incrementou nun 16%.\nTamén se observa un incremento na actividade de vías rápidas de cancro, mediante as que os pacientes con sospeita de patoloxía grave son atendidos nun tempo medio de espera inferior a quince días dende a derivación do médico de familia ao especialista do hospital. Neste primeiro semestre de 2017, 8.749 persoas beneficíaronse das vías rápidas implantadas, é dicir, 2.433 pacientes máis que no ano anterior, e tiveron unha espera media de 4,6 días (3,2 días de espera media menos).\nAs vías rápidas de cancro (de mama, colon, pulmón, próstata, vexiga, cabeza e colo, e melanoma) foron desenvolvéndose progresivamente nas sete estruturas organizativas de xestión integrada (EOXI) do Sergas, nun análise comparativo dende 2012 obsérvase un incremento do 135%.\nPola súa banda, o rendemento cirúrxico acumulado (que é o tempo utilizado de quirófano sobre o total do tempo de quirófano dispoñible) tamén continúa por riba do obxectivo marcado do 75%, e neste período acadou un nivel do 76,4%. No que atinxe ás probas diagnósticas, no primeiro semestre de 2017 realizáronse un total de 1.524.239, sendo a maioría delas as probas de radioloxía convencional, ecografías e TAC.\nÁrea de hospitalización e área de urxencias\nNo primeiro semestre de 2017, aumentaron os ingresos hospitalarios, pasando de 122.730 en 2016 a 124.242 en 2017. Outra das tendencias observadas é que os hospitais do Sergas son cada vez máis ambulatorios, neste senso aumenta a actividade nos hospitais de día, que neste período realizaron 143.866 sesións, 12.179 sesións máis (10%) que no ano anterior. Tamén aumenta a hospitalización a domicilio, que pasou de 2.994 ingresos entre xaneiro e xuño de 2016, a 3.177 no que va deste ano.\nCon respecto das urxencias, o Sergas atendeu 1.257.687, das que 756.576 foron en Atención Primaria e 501.111 en Especializada. Isto supón a realización dunha media de 6.910 urxencias ao día. De cada dez urxencias, seis aténdense en Primaria (o 60,16% fronte ao 39,84% que se atenden nos hospitais).\nIncremento do número de consultas\nEntre xaneiro e xuño de 2017, o Sergas realizou 16.007.098 de consultas, 345.210 máis que entre xaneiro e xuño de 2016; o que supón unha media de 127.000 consultas ao día.\nRealizáronse 2.773.894 consultas hospitalarias, 54.893 foron non presenciais (10.778 máis que no mesmo período do ano anterior, o que supón un incremento do 24,43%). Se avaliamos os datos dos últimos cinco anos, obsérvase un incremento na actividade do 14%.\nPola súa banda, en Atención Primaria realizáronse 13.233.204 consultas; isto é, na actualidade cada día laborable o Sergas atende unha media en primaria de 105.025 consultas ao día. Observando os datos dende 2012, hai un aumento do 8%.


O novo semáforo da N-550 á altura do Muro xa está operativo\nSociedade • 12/07/2019\nDende hai días os veciños e peregrinos que transitan pola zona poden facer uso deste semáforo logo de que se procedera a súa instalación. Unha obra financiada polo concello de Redondela e xestionada polo anterior goberno que tivo un custe de 33.000 euros. Veciños a zona do Muro levaban anos reclamando a adopción desta medida que lles permita cruzar a estrada nacional de xeito seguro. Unha vía moi empregada tamén polos peregrinos que percorren o Camiño Portugués.\nOs traballos para a instalacións deste paso de peóns regulado con dous semáforos na estrada N-550 consistiron na canalización subterránea das liñas eléctricas, o pintado dun paso de peóns e a instalación de dous semáforos con pulsador, para seren accionados polos usuarios. Asemade, colocaronse sinais verticais cumprindo a norma establecida en seguridade vial. A beirarrúa adaptarase para cumprir a accesibilidade suprimindo as barreiras arquitectónicas.\nO orzamento ascendeu a 33.000 euros financiados integramente polo Concello de Redondela.